The Thomas Crown Affair (cinta de 1999)

:*Iste articlo ye sobre una cinta estausunidense de cine d'intriga policíaca romantica estrenada en 1999; ta atros usos, se veiga *'The Thomas Crown Affair***.


***The Thomas Crown Affair*** (títol orichinal en [[Idioma anglés|anglés]], en [[Idioma aragonés|aragonés]] ***O caso Thomas Crown***, estrenada en [[Aragón]] con o títol en [[Idioma castellano|castellano]] d***'El secreto de Thomas CRpwn***, en aragonés ***O secreto de Thomas Crown**'') ye una [[cinta]] de [[cine estausunidense]] de [[cine d'intriga]] [[Cine policiaco|policiaca]] [[Cine de romance|romantica]] estrenada l'anyo [[1999]], dirichida por [[John McTiernan]] seguntes un [[guión adaptau]] por [[Leslie Dixon]], [[Kurt Wimmer]] y [[Peter Doyle]] (basau en o guión d'a cinta ''[[The Thomas Crown Affair (cinta de 1968)|The Thomas Crown Affair]]'' d'[[Alan Trustman]], estrenada en [[1968]]), con una [[banda sonora orichinal]] de [[Bill Conti]], una [[dirección de fotografía]] de [[Tom Priestley Jr.]] y una [[producción cinematografica]] de [[Pierce Brosnan]] y [[Beau St. Clair]] ta las [[Productora cinematografica|productoras]] [[United Artists]] y [[Irish DreamTime]]. Conta con un [[elenco]] formau por [[Pierce Brosnan]], [[Rene Russo]], [[Denis Leary]], [[Ben Gazzara]], [[Frankie Faison]], [[Fritz Weaver]], [[Charles Keating]], [[Mark Margolis]] y [[Faye Dunaway]], entre d'atros [[actor]]s.

Uns [[Ladrón|ladrons]] han dentrau en o [[Museu Metropolitano d'Arte]] de [[Nueva York]] ta robar una gran cantidat d'obras d'arte, pero son detenius. Aproveitando l'estrapalucio, o multimillonario Thomas Crown (qui ha estau lo cerebro d'o robo) aproveita ta robar un [[cuadro]] de [[Claude Monet]] (''[[Sant Chorche Mayor de tardada]]''), valorau en 100 millons de [[Dólar estausunidense|dólars]]. Michael McCann, un detective d'a [[Policía]] de Nueva York, diriche la investigación, pero se troba que la companyía de seguranzas li imposa a la investigadora Catherine Banning. Crow decide amprar a lo museu un cuadro de [[Camille Pissarro]] ta substituir temporalment a lo cuadro robau, y finalment Banning dentra en sospeitas sobre Crown, deducindo que la suya motivación no ye lo robo en sí, so que l'emoción asociada a l'acto delictivo. Crown prencipia a chugar con Banning, qui coquetia con Crown y aproveita d'estar en a suya casa ta fer una copia d'as claus y posteriorment dentrar subrepticiament. Cuan o fa, troba la pintura robada y en ye bien argüellosa, pero bien luego se descubre que se tracta d'una copia, encara que de gran calidat. Finalment, Banning y Crown tienen relacions y Crown li proposa de fuyir chuntos. Pero a Banning li amuestran fotografías de Crown con una atra muller, y contina investigando, descubrindo que la copia d'o Monet nomás puet haber estau feita que por un experto pintor que ha teniu acceso a l'obra orichinal. Crown s'ufre a tornar o cuadro y da a Banning cita ta trobar-se con él dimpués d'haber-lo tornau, pero Banning contina sospeitando d'Anna, la muller que apareixeba con Crown en as fotografías que li han amostrau.

A cinta s'ambienta en a suya epoca actual ([[1999]]) en [[Nueva York]] ([[Nueva York (estau)|Nueva York]]) y las suyas escenas se filmoron en [[Elmira (Nueva York)|Elmira]], [[Mount Vernon (Nueva York)|Mount Vernon]], [[Nueva York]], [[Purchase (Nueva York)|Purchase]] y [[White Plains (Nueva York)|White Plains]] ([[Nueva York (estau)|Nueva York]]) y [[Martinica]] ([[Francia]]).

''The Thomas Crown Affair'' ye una cinta que ha recibiu bels [[Lista de premios cinematograficos|premios]] y nominacions, encara que garra d'éls no fa parte d'o grupo de premios mas conoixius u destacaus d'o panorama cinematografico.

== Elenco ==


== Se veiga tamién ==
* [[Cine en 1999]].
* [[Cintas de 1999]].

== Referencias ==


== Vinclos externos ==
*  [https://www.imdb.com/title/tt0155267/ ''The Thomas Crown Affair''] en [[Internet Movie Database]].
*  [https://catalog.afi.com/Catalog/moviedetails/61744 ''The Thomas Crown Affair''] en l**American Film Institute Catalog* de l*'American Film Institute''.